CELEX: 62019CN0841
Language: fi
Date: 2019-11-20 00:00:00
Title: asia C-841/19: Ennakkoratkaisupyyntö, jonka Juzgado de lo Social no 41 de Madrid (Espanja) on esittänyt 20.11.2019 – JL v. Fondo de Garantía Salarial (FOGASA)

10.2.2020   
            
            
               FI
            
            
               Euroopan unionin virallinen lehti
            
            
               C 45/25
            
         
      Ennakkoratkaisupyyntö, jonka Juzgado de lo Social no 41 de Madrid (Espanja) on esittänyt 20.11.2019 – JL v. Fondo de Garantía Salarial (FOGASA)
      (asia C-841/19)
      (2020/C 45/23)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Social no 41 de Madrid
      
         Pääasian asianosaiset
      
      
         Kantaja: JL
      
         Vastaaja: Fondo de Garantía Salarial (FOGASA)
      
         Ennakkoratkaisukysymys
      
      Onko 19.12.1978 annetun neuvoston direktiivin 79/7/ETY (1) 4 artiklan 1 kohtaa ja 5.7.2006 annetun Euroopan parlamentin ja neuvoston direktiivin 2006/54/EY (2) 2 artiklan 1 kohtaa tulkittava siten, että ne ovat esteenä pääasiassa kyseessä olevan kaltaiselle [jäsenvaltion] lainsäädännölle, jonka mukaan laskettaessa FOGASAn (3) vastuun määrää osa-aikaiselle työntekijälle – jonka palkan perustetta on alennettu suhteellisesti [osa-aikaisuuden perusteella] – maksettavista suorituksista, vastuun määrää alennetaan suhteellisesti työntekijöiden asemasta annetun lain 33 §:n nojalla toisen kerran verrattuna vastaavaan kokoaikaiseen työntekijään, siltä osin kuin tämän oikeussäännön kielteiset vaikutukset kohdistuvat erityisesti naispuolisiin eikä niinkään miespuolisiin työntekijöihin?
      
         (1)  Miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19.12.1978 annettu direktiivi 79/7/ETY (EYVL 1979, L 6, s. 24).
      
         (2)  Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annettu Euroopan parlamentin ja neuvoston direktiivi 2006/54/EY (EUVL 2006, L 204, s. 23).
      
         (3)  Fondo de Garantía Salarial (palkkaturvalaitos).